20. ΑΠΟΦΑΣΙΣ ΥΠΟΥΡΓΩΝ ΕΡΓ ΑΣΙΑΣ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 117756/8295 της 2/11 Ιαν. 1967 (ΦΕΚ Β΄ 9) Περί κωδικοποιήσεως, τροποποιήσεως, και συμπληρώσεως των διατάξεων της υπ’ αριθ. 44885/ 8919/56 κοινής αποφάσεως ως ετροποποιήθη μεταγενεστέρως. (Διόρθ. Ημαρτ. ΦΕΚ Β΄ 163 της 6 Μαρτ. 1967). Έχοντες υπ’ όψιν: 1)Τας διατάξεις της παρ. 2 του άρθρ. 37 του Νόμ. 3239/55, εν συνδυασμώ, προς τας τοιαύτας του Νόμ. 3200/55. 2)Την ανάγκην κωδικοποιήσεως, τροποποιήσεως και συμπληρώσεως των διατάξεων των υπ’ αριθ. 44885/8919/56, 42129/2780/64, 49172/3261/64 και 70745/4546/64, ημετέρων αποφάσεων, των αναφερομένων εις τον καθορισμόν των προϋποθέσεων και τον τρόπον προσδιορισμού του αριθμού των φορτ/τών Λιμένων και την χορήγησιν αδειών εργασίας, ως και την αφαίρεσιν τούτων, αποφασίζομεν: Τροποποιούντες, συμπληρούντες και κωδικοποιούντες εις ενιαίον κείμενον τας διατάξεις των υπ’ αριθ. 44885/8919/56, 42129/2780/64, 49172/ 3261/ 64 και 70745/4546/64 ημετέρων αποφάσεων των αναφερομένων εις τον καθορισμόν των γενικών προϋποθέσεων και τον τρόπον προσδιορισμού των φορτοεκφορτωτών λιμένων, την χορήγησιν αδειών εργασίας και την αφαίρεσιν τούτων, καθορίζομεν τας προϋποθέσεις προσδιορισμού δια την εύρυθμον λειτουργίαν των λιμένων, του αριθμού των αναγκαιούντων εργατών φορτ/τών των εφωδιασμένων δι’ επαγγελματικών βιβλιαρίων, τας προϋποθέσεις χορηγήσεως επαγγελματικών βιβλιαρίων εις μονίμους φορτ/τάς και προσωρινών αδειών εργασίας εις επικούρους τοιούτους, ως και τας προϋποθέσεις αφαιρέσεως των εν λόγω βιβλιαρίων και αδειών, ως ακολούθως: Ι.Καθορισμός αριθμού Φορτοεκφορτωτών Λιμένων. 1)Ο αριθμός των αναγκαιούντων εν εκάστω λιμένι εργατών φορτοεκφορτωτών καθορίζεται βάσει: α)των εν εκάστω λιμένι κρατουσών ειδικών συνθηκών εργασίας και β)εκ της εις τόννους φορτ/κής κινήσεως τούτων. 2)Ως βάσις δια τον υπολογισμόν της φορτ/κής κινήσεως των λιμένων λαμβάνεται ο μέσος όρος της εις τόννους φορτ/κής κινήσεώς των κατά την τελευταίαν τριετίαν, αναλογία δε αριθμού εργατών, εις εργάτης ανά 1.200 τόννους, εκτός εάν αι ειδικαί συνθήκαι εκάστου λιμένος επιβάλλουσι την αύξησιν ή μείωσιν της αναλογίας ταύτης. 3)Ο καθορισμός του αναγκαιούντος αριθμού των Φορτοεκφορτωτών εκάστου λιμένος ενεργείται δι’ ημετέρας αποφάσεως, κατόπιν ητιολογημένης  προτάσεως της οικείας Επιτροπής Ρυθμίσεως Φορτ/ σεων. Κατά την ίδιαν διαδικασίαν δύναται να αυξομειούται και ο αριθμός των φορτ/των εφ’ όσον συντρέχει περίπτωσις ουσιώδους μεταβολής των δεδομένων επί τη βάσει των οποίων εγένετο ο κατά τα ανωτέρω καθορισμός. ΙΙ.Πρόσληψις Φορτ/τών δια της χορηγήσεως βιβλιαρίων ή προσωρινών αδειών Εργασίας. Προϋποθέσεις χορηγήσεως τούτων. 1)Η πρόσληψις των φορτ/των λιμένων ενεργείται των μεν μονίμων δια της χορηγήσεως επαγγελματικών βιβλιαρίων, των δε επικούρων δια της χορηγήσεως προσωρινών αδειών εργασίας παρά της οικείας Επιτροπής Ρυθμίσεως Φορτ/σεων. 2)Δια την χορήγησιν επαγγελματικού βιβλιαρίου φορτ/του λιμένος απαιτείται η υποβολή παρ’ εκάστου υποψηφίου αιτήσεως προς την οικείαν Επιτροπήν Ρυθμίσεως Φορτ/σεων, συνοδευομένης υπό των εξής δικαιολογητικών: α)Πιστοποιητικού εγγραφής του υποψηφίου εις τα μητρώα αρρένων Δήμου ή Κοινότητος, εξ ου να προκύπτη ότι, ούτος άγει ηλικίαν ανωτέραν των 20 ετών και κατωτέραν των 40 ετών. β)Πιστοποιητικού του αρμοδίου Στρατολογικού Γραφείου εμφαίνοντος την εκπλήρωσιν των στρατιωτικών υποχρεώσεων του υποψηφίου ή την νόμιμον απαλλαγήν του εκ τούτων. γ)Πιστοποιητικού ή βεβαιώσεως της οικείας Υγειονομικής Υπηρεσίας του ΙΚΑ και εν ελλείψει τοιαύτης υπηρεσίας, βεβαιώσεως ιατρού ετέρας Δημοσίας Αρχής, εξ ης να διαπιστούται, ότι ο υποψήφιος είναι υγιής, αρτιμελής και γενικώς ικανός δια την άσκησιν του επαγγέλματος του φορτ/τού. δ)Αντίγραφον ποινικού μητρώου: (1)Δημιουργεί κώλυμα δια την χορήγησιν επαγγελματικού βιβλιαρίου ή καταδίκη εις οιανδήποτε ποινήν δι’ αξιόποινον πράξιν εις βαθμόν κακουργήματος ή η καταδίκη εις οιανδήποτε ποινήν δια μίαν των αναφερομένων κατωτέρω αξιοποίνων πράξεων: Κλοπήν, υπεξαίρεσιν, φθοράν ξένης ιδιοκτησίας, εκβίασιν, δωροδοκίαν, αποδοχήν και διάθεσιν προϊόντων εγκλήματος, απάτην, απιστίαν, πλαστογραφίαν, λαθρεμπορίαν, παράβασιν των νόμων περί εθνικού νομίσματος, εμπορίαν και χρήσιν ναρκωτικών. (2)Η καταδίκη ανηλίκου ποινικώς υπευθύνου (ήτοι άγοντος ηλικίαν από του 12ου συμπεμπληρωμένου μέχρι του 17ου έτους συμπεπληρωμένου), δι’ οιανδήποτε των ανωτέρω αξιοποίνων πράξεων, πλην κακουργήματος, δεν δημιουργεί κώλυμα δια την χορήγησιν επαγγελματικού βιβλιαρίου, εάν και εφ’ όσον ούτος, κατά την διάρκειαν της ανηλικότητος, δεν κατεδικάσθη εκ νέου δια μίαν των πράξεων τούτων. (Αντί της σελ. 424,07) Σελ. 424,07(α) Τεύχος 616-Σελ. 139 Φορτοεκφορτώσεις 20.Η.α.20 ε)Πιστοποιητικού της οικείας Εισαγγελικής Αρχής, εξ ου να εμφαίνηται ότι δεν διώκεται δι’ οιανδήποτε των εν εδαφ. δ΄ της παρούσης παραγράφου αναφερομένων αξιοποίνων πράξεων των αποκλειουσών την χορήγησιν επαγγελματικού βιβλιαρίου. «στ)Πιστοποιητικού της οικείας Οικονομικής Εφορίας, εξ ου να προκύπτη ότι δεν φέρεται εγγεγραμμένος εις τους φορολογικούς καταλόγους, ως ασκών έτερον βιοποριστικόν επάγγελμα» ζ)Βεβαιώσεως του ΙΚΑ και εν ελλείψει τοιούτου, του Προέδρου της οικείας ΕΡΦΛ, εξ ης να προκύπτη ότι επραγματοποίησε τουλάχιστον 300 ημερομίσθια, ως επίκουρος φορτ/τής». Αι παρ. 1 και 2 του Κεφ. ΙΙ ετροποποιήθησαν ως άνω δια της υπ’ αριθ. 40501/8090 της 18/22 Σεπτ. 1976 (ΦΕΚ Β΄ 1166 διόρθ. ημαρτ. εν ΦΕΚ Β΄ 1302/23 Οκτ. 1976) απόφ. Υπ. Εργασίας και Εμπορικής Ναυτιλίας, όπου δια Μεταβατικής Διατάξεως ορίζεται ότι: «Επίκουροι φορτ/ταί εν ενεργεία, καταδικασθέντες εις οιανδήποτε ποινήν, δια μίαν των εν εδαφ. δ΄ της παρ. 2 της παρούσης αξιοποίνων πράξεων, δύνανται ν’ αποκτήσουν επαγγελματικόν βιβλιάριον φορτ/τού, εφ’ όσον κατά τον χρόνον δημοσιεύσεως της παρούσης, αφ’ ενός έχει παρέλθει πενταετία τουλάχιστον από της εκτίσεως της επιβληθείσης ποινής ή από της αποτίσεως αυτής και αφ’ ετέρου έχει παρέλθει το ορισθέν υπό της καταδικαστικής αποφάσεως χρονικόν διάστημα αποστερήσεως των πολιτικών των δικαιωμάτων. Η ισχύς της μεταβατικής ταύτης διατάξεως λήγει άμα τη παρόδω χρονικού διαστήματος 5 μηνών από της δημοσιεύσεως της παρούσης αποφάσεως εις την Εφημερίδα της Κυβερνήσεως». 3)Το υπό του εδαφ. α της προηγουμένης παραγράφου οριζόμενον ανώτατον όριον ηλικίας των 40 ετών προς απόκτησιν επαγγελματικού βιβλιαρίου, δεν έχει εφαρμογήν προκειμένου περί επικούρων φορτ/τών οίτινες κατά τον χρόνον εισόδου των εις το επάγγελμα τούτο είχον ηλικίαν κατωτέραν των 40 ετών και ασκούν έκτοτε το επάγγελμα του επικούρου φορτ/τού, η δε είσοδός των εις το επάγγελμα τούτο αποδεικνύεται εξ επισήμων στοιχείων. Σελ. 424,08(α) Τεύχος 616-Σελ. 140 4)Εκ των υποβαλλόντων τα υπό της προηγουμένης παραγράφου οριζόμενα δικαιολογητικά υποψηφίων φορτ/τών Λιμένων προτιμώνται κατά σειράν εφ’ όσον επέδειξαν ήθος, και εργατικότητα κατά την δοκιμασίαν των ως επικούρων, ως εξής: α)Οι κεκτημένοι μείζονα χρόνον υπηρεσίας επίκουροι φορτ/ταί βάσει στοιχείων του ΙΚΑ. β)Οι προστατευόμενοι των Νόμ. 751 και 1836. γ)Τα τέκνα κατ’ αρχήν των εξελθόντων και εν συνεχεία των εν ενεργεία φορτ/τών λιμένων. δ)Πολύτεκνοι. ε)Προστάται πολυμελών οικογενειών. 5)Δια την χορήγησιν προσωρινής αδείας εργασίας επικούρου φορτ/τού, απαιτείται η υποβολή παρ’ εκάστου υποψηφίου αιτήσεως συνοδευομένης υπό των δικαιολογητικών των προβλεπομένων υπό της ανωτέρω παρ. 2 της παρούσης, εξαιρέσει του τοιούτου του εδαφ. ζ΄ αυτής. 6)Οι κατά την δημοσίευσιν της παρούσης εργαζόμενοι εις τους λιμένας ελεύθεροι φορτ/ταί, εφ’ όσον κέκτηνται τα υπό της προηγουμένης παραγράφου οριζόμενα προσόντα εξαιρέσει του ορίου ηλικίας εφοδιάζονται παρά των οικείων ΕΡΦ δια προσωρινών αδειών εργασίας, άλλως διατηρούνται ως ελεύθεροι χρησιμοποιούμενοι μετά την απορρόφησιν εν τη εργασία των δια βιβλιαρίων και προσωρινών αδειών εργασίας εφωδιασμένων μονίμων και επικούρων φορτ/τών. 20.Η.α.20 Φορτοεκφορτώσεις ΙΙΙ.Προϋποθέσεις αφαιρέσεως Επαγγελματικού Βιβλιαρίου Φορτοεκφορτωτού. 1)Το επαγγελματικόν βιβλιάριον και η προσωρινή άδεια εργασίας του φορτ/τού δύναται να αφαιρεθή εις τας ακολούθους περιπτώσεις: α)Μετά την συμπλήρωσιν του έτους της ηλικίας του όπερ παρέχει δικαίωμα λήψεως πλήρους συντάξεως γήρατος εκ του ΙΚΑ. β)Εφ’ όσον καταστή οριστικώς σωματικώς ή διανοητικώς ανίκανος δια την άσκησιν του φορτοεκφορτωτικού επαγγέλματος, της ανικανότητος ταύτης διαπιστουμένης δια γνωματεύσεως της οικείας Υγειονομικής Επιτροπής του ΙΚΑ και εν ελλείψει τοιαύτης, ιατρού ετέρας δημοσίας αρχής. γ)Εάν ο φορτ/τής χαρακτηρισθή υπό των αρμοδίων αρχών βάσει συγκεκριμένων στοιχείων ως δυνάμενος να προκαλέση εξ ειδικών λόγων αναταραχήν ή κίνδυνον δια την απρόσκοπτον διεξαγωγήν των φορτ/τών εργασιών και την ασφάλειαν των λιμένων, ως εκ των πεποιθήσεων υφ’ ων εμφορείται, ως και γενικώς ως ακατάλληλος δια το επάγγελμα του φορτ/τού, λόγω ροπής του προς την οινοποσίαν, την μη τακτικήν προσέλευσίν του εις την εργασίαν, τον κακότροπον χαρακτήρα του κλπ. ως και των εν παρ. γ΄ του άρθρ. 3 του κωδ. Νόμ. 5167/32 αναφερομένων παραπτωμάτων και γενικώτερον εφ’ όσον απώλεσε τας προϋποθέσεις των παρ. 2 και 4 της παρούσης, αναφερομένων αντιστοίχως εις την χορήγησιν του βιβλιαρίου ή της προσωρινής αδείας εργασίας, εξαιρέσει της τοιαύτης του εδαφ. α΄ αυτής του αναφερομένου εις το όριον ηλικίας. δ)Λόγω μειώσεως των εργασιών του λιμένος είτε εκ της εγκαταστάσεως μηχανικών μέσων φορτ/σεων και τελειοποιήσεως των μέσων διακινήσεως των φορτίων δια των λιμένων, είτε εξ οιασδήποτε άλλης αιτίας και την εκ ταύτης επιβεβλημένην αποσυμφόρησιν του επαγγέλματος των φορτ/τών εκ των πλεοναζόντων. 2)Η αφαίρεσις των επαγγελματικών βιβλιαρίων των πλεοναζόντων φορτ/τών ενεργείται πάντοτε εκ των εμπιπτόντων εις τας διατάξεις της προηγουμένης παραγράφου, εις περίπτωσιν δε καθ’ ην δεν ολοκληρούται η απομάκρυνσις των πλεοναζόντων, οι υπόλοιποι παραμένουν ως υπεράριθμοι μέχρι φυσιολογικής εξόδου των εκ του επαγγέλματος, απαγορευομένης εν τω μεταξύ της χορηγήσεως νέων επαγγελματικών βιβλιαρίων εις τον λιμένα τούτον. 3)Αι αποφάσεις των Επιτροπών Ρυθμίσεως Φορτεκφορτώσεων Λιμένων αι αναφερόμεναι εις την χορήγησιν ή αφαίρεσιν επαγγελματικών βιβλιαρίων και προσωρινών αδειών εργασίας, υπόκεινται εις την έγκρισιν του οικείου Νομάρχου δυναμένου να τροποποιή ταύτας.

[Source: greek_legal_code_raptarchis | Tokens: 9125]